фактурират една категория над категорията, определена по MTOW, но не по-високо от категорията „над 5700 kg и до 22 000 kg“.
 (5)
 „Малки дирижабли“ се отнася до:
 —
 всички дирижабли с горещ въздух без оглед на размерите им,
 —
 дирижабли с газ, до обем от 2000 m3;
 „средни дирижабли“ са дирижабли с газ, с обем между 2000 m3 и 15 000 m3;
 „големи дирижабли“ са дирижабли с газ, с обем над 15 000 m3.
 (6)
 В таблици 1, 4 и 8 от част I на приложението стойностите за „части и немонтирано оборудване“ се отнасят до съответната каталожна цена на производителя. В таблица 10 от част I най-скъпият продукт отговаря на стойността (както е посочена в каталожните цени на съответния производител) на най-скъпия продукт, част или немонтирано оборудване, включени в одобрения обхват на дейност от одобрението на производствената организация (списък на одобрените дейности) за притежателя на одобрението на ЕААБ на производствена организация.
 (7)
 За таксите, събирани в съответствие с таблици 2—4 и 8 от част I на приложението, приложимата категория такси за всяко заявление се определя от категорията на таксата за съответния типов проект. Когато няколко модела се сертифицират под един типов проект, се прилага категорията на таксата, съответстваща на по-голямата част от същите модели. При равно разпределение на моделите по категории такси се прилага по-високата от последните. За заявления, свързани с няколко типови проекта (AML), се прилага най-високата категория такси.
 (8)
 Ако заявлението е свързано със съставяне на списък на одобрени модели, съответната такса се увеличава с 20 %. За преразглеждането на списък на одобрени модели се прилагат таксите, определени в таблици 2, 3 и 4 от част I на приложението.
 (9)
 В таблици 2 и 3 от част I на приложението „прост“, „стандартен“, „значителен“ и „сложен значителен“ се отнасят до следното:
 Прост
 Стандартен
 Значителен
 Сложен значителен
 Допълнителен типов сертификат (STC) на ЕААБ
 STC, значителна промяна на проекта или ремонт, включващи само актуални и добре изпитани методи за обосновка, за които в момента на заявлението може да се представи пълен набор от данни (описание, контролен списък за съответствието и документи за съответствие), за които заявителят е с доказан опит и които могат да се оценят от ръководителя по сертифицирането на проекта самостоятелно или с ограниченото участие на един специалист в тази дисциплина
 Всички други STC, значителни промени на проекта или ремонти
 „Значителен“ е определено в точка 21.A.101, буква б) от приложение I (част 21) към Регламент (ЕС) No 748/2012 (и съответно във FAA 14CFR 21.101, буква б)).
 „Сложна значителна промяна“ е всяка значителна промяна (вж. GM 21.A.101 от приложение I (част 21) към Регламент (ЕС) No 748/2012), която включва поне две причини, обуславящи нейното класифициране като „значителна“ (примери за критерии съгласно GM 21.A.101 от приложение I (част 21) към Регламент (ЕС) No 748/2012): промяна в общата конфигурация, промяна в принципите на конструкцията, допусканията, използвани за сертифицирането, вече на са валидни) или всяка значителна промяна, свързана с два или повече примера, описани като значителна промяна (колона „Описание на промяната“, таблиците в допълнение 2 към GM 21.A.101 от приложение I (част 21)